Document ID: /roh_data/filtered/fineweb-2-filterrobots_roh.jsonl.gz/25658

Las autoritads svizras online
Tgi che vul maridar a l'exteriur, sto s'infurmar avant la maridaglia davart ils documents pretendids sco er annunziar la maridaglia suenter la ceremonia tar la represchentanza svizra , per ch'ils documents possian vegnir tramess en Svizra.
Liquidai per plaschair ad ura ils suandants puncts avant la maridaglia:
Ils documents necessaris ston vegnir inoltrads a la represchentanza svizra cumpetenta en il pajais tschernì. Quella trametta lura ils documents a l'autoritad svizra cumpetenta. Resguardai per plaschair che la procedura dura in tschert temp.
Sch'in dals conjugals è ester, vegnan per regla duvrads documents supplementars dad el. As infurmai a temp tar la represchentanza svizra en il pajais tschernì, tge documents ch'i dovra en Vossa situaziun.
En quest cas stuais Vus contactar la polizia d'esters da Voss chantun da domicil futur. Ella è responsabla per la procedura da renconuschientscha.